CELEX: 32017R0324
Language: ro
Date: 2017-02-24 00:00:00
Title: Regulamentul (UE) 2017/324 al Comisiei din 24 februarie 2017 de modificare a anexei la Regulamentul (UE) nr. 231/2012 de stabilire a specificațiilor pentru aditivii alimentari enumerați în anexele II și III la Regulamentul (CE) nr. 1333/2008 al Parlamentului European și al Consiliului în ceea ce privește specificațiile pentru copolimerul metacrilat bazic (E 1205) (Text cu relevanță pentru SEE. )

25.2.2017   
            
            
               RO
            
            
               Jurnalul Oficial al Uniunii Europene
            
            
               L 49/4
            
         REGULAMENTUL (UE) 2017/324 AL COMISIEI
   din 24 februarie 2017
   de modificare a anexei la Regulamentul (UE) nr. 231/2012 de stabilire a specificațiilor pentru aditivii alimentari enumerați în anexele II și III la Regulamentul (CE) nr. 1333/2008 al Parlamentului European și al Consiliului în ceea ce privește specificațiile pentru copolimerul metacrilat bazic (E 1205)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (1), în special articolul 14,
   având în vedere Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (2), în special articolul 7 alineatul (5),
   întrucât:
   
               (1)
            
            
               Regulamentul (UE) nr. 231/2012 al Comisiei (3) stabilește specificațiile pentru aditivii alimentari enumerați în anexele II și III la Regulamentul (CE) nr. 1333/2008.
            
         
               (2)
            
            
               Specificațiile respective pot fi actualizate în conformitate cu procedura comună menționată la articolul 3 alineatul (1) din Regulamentul (CE) nr. 1331/2008, fie la inițiativa Comisiei, fie în urma unei cereri.
            
         
               (3)
            
            
               La 21 noiembrie 2014, a fost depusă o cerere de modificare a specificațiilor privind aditivul alimentar copolimer metacrilat bazic (E 1205). Cererea a fost pusă la dispoziția statelor membre în conformitate cu articolul 4 din Regulamentul (CE) nr. 1331/2008.
            
         
               (4)
            
            
               Solicitantul a cerut ca definiția aditivului alimentar să fie modificată în ceea ce privește descrierea succintă a procesului de fabricație, ca urmare a modernizării acestui proces. În urma unei analize amănunțite a dimensiunii particulelor în actuala specificație, solicitantul a cerut o modificare a dimensiunii particulelor de pulbere.
            
         
               (5)
            
            
               Autoritatea Europeană pentru Siguranța Alimentară (denumită în continuare „autoritatea”) a adoptat un aviz cu privire la siguranța modificării propuse a specificațiilor pentru copolimerul metacrilat bazic (E 1205) ca aditiv alimentar (4). Pe baza datelor furnizate de solicitant și ținând seama de evaluarea inițială a substanței în 2010 (5), autoritatea a concluzionat că propunerea de modificare a specificațiilor aditivului alimentar copolimer metacrilat bazic (E 1205) nu reprezintă o problemă de siguranță.
            
         
               (6)
            
            
               Prin urmare, Regulamentul (UE) nr. 231/2012 ar trebui modificat în consecință.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 231/2012 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 februarie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 354, 31.12.2008, p. 16.
   
      (2)  JO L 354, 31.12.2008, p. 1.
   
      (3)  Regulamentul (UE) nr. 231/2012 al Comisiei din 9 martie 2012 de stabilire a specificațiilor pentru aditivii alimentari enumerați în anexele II și III la Regulamentul (CE) nr. 1333/2008 al Parlamentului European și al Consiliului (JO L 83, 22.3.2012, p. 1).
   
      (4)  EFSA Journal 2016;14(5):4490 p. 13.
   
      (5)  EFSA Journal 2010;8(2):1513 p. 23.
   
      ANEXĂ
      În anexa la Regulamentul (UE) nr. 231/2012, rubricile pentru aditivul alimentar E 1205 copolimer metacrilat bazic se modifică după cum urmează:
      
                  1.
               
               
                  Textul pentru definiție se înlocuiește cu următorul text:
                  
                              „Definiție
                              
                           
                           
                              Copolimerul metacrilat bazic este fabricat prin polimerizarea termică controlată a monomerilor de metacrilat de metil, metacrilat de butil și metacrilat de dimetilaminoetil (dizolvați în izopropanol), utilizând un sistem de inițiere a donării de radicali liberi. Ca agent de modificare a lanțului se utilizează un mercaptan de alchil. Soluția de polimer este extrudată și granulată în vid pentru îndepărtarea componentelor volatile reziduale. Granulele rezultate sunt comercializate ca atare sau sunt supuse unei etape de măcinare (micronizare).”
                           
                        
            
                  2.
               
               
                  Textul pentru dimensiunea particulelor se înlocuiește cu următorul text:
                  
                              „Dimensiunea particulelor din pulbere (când se utilizează formează o peliculă)
                           
                           
                              < 50 μm cel puțin 95 %
                              < 20 μm cel puțin 50 %
                              < 3 μm cel mult 10 %”